**10.02. 2022 VKM 3.PŠ Gáborová**

**Komunikácia na úradoch.**

• Boli ste už niečo vybavovať na úradoch? Zvládli ste to?

• Kto vám pri vybavovaní najviac pomáhal?

Úrady sú zákonom riadené orgány, miesta, ktorých úlohou je spravovať verejné veci a pomáhať občanom riešiť ich problémy. Úrady pomáhajú riešiť súkromné, občianske a pracovné problémy. Ak občan potrebuje niečo vybaviť na úrade, musí dodržať stránkové dni. Sú to dni a hodiny vyčlenené na vybavovanie záležitostí občanov. Na úradné vybavovanie sa treba vopred pripraviť.

To znamená, že musíme vedieť:

▪ čo ideme vybavovať ▪ prečo to ideme vybavovať

▪ čo na to potrebujeme (peniaze, kolky, iné doklady)

Pred vstupom do úradnej miestnosti sa zaradíme za ostatných čakajúcich, nepredbiehame ich, ani nerušíme hlasným hovorom. Pri vstupe do miestnosti slušne pozdravíme a jasne formulujeme svoj problém. Úradníkov nezaťažujeme zbytočnými otázkami a rečami, nikdy nenadávame, neútočíme na nich. Naše problémy môžu riešiť len tak, ako im to umožňujú zákony. Za poskytnutie rady a pomoc poďakujeme. Pri odchode opäť slušne pozdravíme. Dôležitým úradom, kde sa môžeme ocitnúť, je miestnosť súdu. Ak dostaneme predvolanie na súd, prichádzame aspoň o 10 minút skôr. Keď sudca vchádza do rokovacej siene, všetci prítomní vstanú. Vstaneme aj vtedy, ak nám udelí slovo. Aj na súde sa vždy správame slušne, nenadávame a nevykrikujeme.